erhwenkuo/poetry-chinese-zhtw huggingface dataset:
三婦詩
作者：權德輿（唐）

大婦刺繡文，中婦縫羅裙。小婦無所作，嬌歌遏行雲。丈人且安坐，金爐香正燻。
安語
作者：權德輿（唐）

巖巖五嶽鎮方輿，八極廓清氛祲除。揮金得謝歸裡閭，象床角枕支體舒。
危語
作者：權德輿（唐）

被病獨行逢乳虎，狂風駭浪失棹櫓。舉人看榜聞曉鼓，孱夫孽子遇妒母。
大言
作者：權德輿（唐）

華嵩為佩河為帶，南交北朔跬步內。搏鵬作臘巨鼇鱠，伸舒軼出元氣外。
小言
作者：權德輿（唐）

醯雞伺晨駕蚊翼，毫端棘刺分畛域。蛛絲結構聊蔭息，蟻垤崔嵬不可陟。
兵後餘不亭重送盧孟明遊江西
作者：皎然（唐）

攜手曾此分，怳如隔胡越。倫侯古封邑，榮盛風雨歇。饑鼯號空亭，野草生故轍。如何此路岐，更作千年別。馮軾望遠道，春山無斷絕。朝行入郢樹，夜泊依楚月。佳士持操高，揚才日昭晰。離言何所贈，盈滿有虧缺。時節傷蟪蛄，芳菲忌鶗鴂。予思鹿門隱，心跡貴冥滅。頹顏反芝朮，昔貌成冰雪。歲晏期爾來，銷聲坐巖穴。
別山詩
作者：皎然（唐）

山翁亦好禪，借我風溪樹。採藥多近峰，汲泉有春渡。幽僧時相偶，仙子或與晤。自許戰勝心，彌高獨遊步。如何區中事，奪我林棲趣。辭山下複上，戀石行仍顧。宿昔情或乖，庶幾跡無誤。松聲莫相誚，此心冥去住。
同袁高使君送李判官使回
作者：皎然（唐）

庾公歡此別，路遠意猶賒。為出塘邊柳，榮歸府中花。馳陽照古堞，遙思凝寒笳。延步下前渚，溯觴流淺沙。湖光引行色，輕舸傍殘霞。
陪顏使君餞宣諭蕭常侍
作者：皎然（唐）

江濤凋瘵後，遠使發天都。昏墊宸心及，哀矜詔命敷。恤民驅急傳，訪舊枉徵艫。外鎮藩條最，中朝顧問殊。文皆正風俗，名共溢寰區。已事方懷闕，歸期早戒塗。繁笳咽水閣，高蓋擁雲衢。暮色生千嶂，秋聲入五湖。離歌猶宛轉，歸馭已踟躇。今夕庾公意，西樓月亦孤。
《奉陪顏使君修韻海》畢，東溪泛舟餞諸文士
作者：皎然（唐）

諸侯崇魯學，羔雁日成群。外史刊新韻，中郎定古文。菁華兼百氏，縑素備三墳。國語思開物，王言欲致君。研精業已就，歡宴惜應分。獨望西山去，將身寄白雲。
今上初登極歲送皇甫孝廉赴選
作者：皎然（唐）

行應會府春，欲勸及芳辰。北極天文正，東風漢律新。少年逢聖代，歡笑別情親。況是勳庸後，恩榮襲爾身。
同楊使君白蘋洲送陸侍禦士佳入朝
作者：皎然（唐）

久愛吳興客，來依道德藩。旋師聞杕杜，歸路憶轘轅。舊佩蒼玉在，新歌白芷繁。今朝天地靜，北望重飛翻。
雪夜送海上人常州覲叔父，上人殷仲文後
作者：皎然（唐）

繼世風流在，傳心向一燈。望雲裁衲慣，玩雪步花能。交戰情忘久，銷魂別未曾。明朝阮家集，知有竹林僧。
送常清上人還舒州
作者：皎然（唐）

灊人思爾法，楚信有回船。估客親宵語，閑鷗偶晝禪。經聲含石瀲，麈尾拂江煙。常說歸山意，誅茅廬霍前。
峴山送崔子向之宣州謁裴使君
作者：皎然（唐）

楚思入詩清，晨登峴山情。秋天水西寺，古木宛陵城。琴匣應將往，書車亦共行。吾知江太守，一顧重君名。
送嚴明府入關謁黎京兆
作者：皎然（唐）

春日異秋風，何為怨別同。潮回芳渚沒，花落晝山空。旅候聞嘶馬，殘陽望斷鴻。應思右內史，相見直城中。
送丘秀才遊越
作者：皎然（唐）

山情與詩思，爛熳欲何從。夜舸誰相逐，空江月自逢。春期越草秀，晴憶剡雲濃。便擬將輕錫，攜居入亂峰。
送楊校書還濟源
作者：皎然（唐）

妖烽昨日靜，故里近嵩丘。楚月搖歸夢，江楓見早秋。鄉心無遠道，北信減離憂。禪子還無事，辭君買沃州。
送楊遂初赴選
作者：皎然（唐）

秋風吹別袂，客思在長安。若得臨觴醉，何須減瑟彈。秉心淩竹柏，仗信越波瀾。春會文昌府，思君每北看。
送贇上人還京
作者：皎然（唐）

久遊春草盡，還寄北船歸。沙鳥窺中食，江雲入淨衣。秦原山色近，楚寺磬聲微。見說翻經館，多聞似者稀。
送廣通上人遊江西
作者：皎然（唐）

香爐七嶺秀，秋色九江清。自古多禪隱，吾常愛此行。尋師經鄂渚，受請到青城。離別人間事，何關道者情。
送羅判官還壽州幕
作者：皎然（唐）

君章才五色，知爾得家風。故里旋歸駕，壽春思奉戎。天寒長蛇伏，飆烈文虎雄。定頌張徵虜，桓桓戡難功。
送李秀才赴婺州招
作者：皎然（唐）

山開江色上，孤賞去應遲。綠水迎吳榜，秋風入楚詞。猿清獨宿處，木落遠行時。見說東陽守，登樓為爾期。
送薛逢之宣州謁廢使
作者：皎然（唐）

六月鵬盡化，鴻飛獨冥冥。秋烽家不定，險路客頻經。牛渚何時到，漁船幾處停。遙知詠史夜，謝守月中聽。
送德守二叔侄上人還國清寺覲師
作者：皎然（唐）

道賢齊二阮，俱向竹林歸。古偈穿花線，春裝卷葉衣。僧墟回水寺，佛隴啟山扉。愛別吾何有，人心強有違。
同明府章送沈秀才還石門山讀書
作者：皎然（唐）

身為郢令客，心許楚山雲。文墨應經世，林泉漫誘君。欲隨樵子去，惜與道流分。肯謝申公輩，治詩事漢文。
送吉判官還京赴崔尹幕
作者：皎然（唐）

江南梅雨天，別思極春前。長路飛鳴鶴，離帆聚散煙。清晨趨九陌，秋色望三邊。見說王都尹，山陽闢一賢。
送裴判官赴商幕
作者：皎然（唐）

商洛近京師，才難赴幕時。離歌紛白紵，候騎擁青絲。會喜疲人息，應逢猾虜衰。看君策高足，自此煙霄期。
送李喻之處士洪州謁曹王
作者：皎然（唐）

獨思賢王府，遂作豫章行。雄鎮廬霍秀，高秋江漢清。見聞驚苦節，艱故傷遠情。西邸延嘉士，遺才得正平。
送唐贊善遊越
作者：皎然（唐）

田園臨漢水，離亂寄隨關。今日煙塵盡，東西又未還。長亭百越外，孤棹五湖間。何處遊芳草，雲門千萬山。
送韋秀才
作者：皎然（唐）

晨裝行墮葉，萬裡望桑幹。舊說涇關險，猶聞易水寒。黃雲戰後積，白草暮來看。近得君苗信，時教旅思寬。
送陳秀才赴舉
作者：皎然（唐）

諸侯懼削地，選士皆不羈。休隱脫荷芰，將鳴矜羽儀。甲科爭玉片，詩句擬花枝。君實三楚秀，承家有清規。
烏程李明府水堂同盧使君幼平送奘上人遊五臺
作者：皎然（唐）

身將劉令隱，經共謝公翻。有此宗師在，應知我法存。問心常寂樂，為別豈傷魂。獨訪華泉去，秋風入雁門。
送李季良北歸
作者：皎然（唐）

風吹殘柳絲，孤客欲歸時。掩抑楚弦絕，離披湘葉衰。前軍猶轉戰，故國杳難期。北望雁門雪，空吟平子詩。
送淳于秀才蘭陵覲省
作者：皎然（唐）

歡言欲忘別，風信忽相驚。柳浦歸人思，蘭陵春草生。擷芳心未及，視枕戀常盈。此去非長路，還如千里情。
送至洪沙彌赴上元受戒
作者：皎然（唐）

不肯資章甫，勝衣被木蘭。今隨秣陵信，欲及蔡州壇。野寺鐘聲遠，春山戒足寒。歸來次第學，應見後心難。
九日同盧使君幼平吳興郊外送李司倉赴選
作者：皎然（唐）

重陽千騎出，送客為踟躕。曠野多搖落，寒山滿路隅。晴空懸蒨旆，秋色起菱湖。幾日登司會，揚才盛五都。
送盧孟明還上都
作者：皎然（唐）

江皋北風至，歸客獨傷魂。楚水逢鄉雁，平陵憶故園。徵驂嘶別館，落日隱寒原。應及秦川望，春華滿國門。
送李少賓赴舉
作者：皎然（唐）

豈謂江南別，心如塞上行。苦雲搖陣色，亂木攪秋聲。周穀雨未散，漢河流尚橫。春司遲爾策，方用靜妖兵。
留別閻士和
作者：皎然（唐）

不慣人間別，多應忘別時。逢山又逢水，只畏卻來遲。
送李道士
作者：皎然（唐）

常隨山上下，忽限江南北。共是忘情人，何由肯相憶。
送裴參軍還下邳舊居
作者：皎然（唐）

北望煙鋪驃騎營，虜烽無火楚天晴。此時千里西歸客，泗上春風得及耕。
送文會上人還富陽
作者：皎然（唐）

悠悠渺渺屬寒波，故寺思歸意若何。長憶孤洲二三月，春山偏愛富春多。
送維諒上人歸洞庭
作者：皎然（唐）

從來湖上勝人間，遠愛浮雲獨自還。孤月空天見心地，寥寥一水鏡中山。
九月八日送蕭少府歸洪州
作者：皎然（唐）

明日重陽今日歸，布帆絲雨望霏霏。行過鶴渚知堪住，家在龍沙意有違。
同顏魯公泛舟送皇甫侍禦曾
作者：皎然（唐）

維舟若許暫從容，送過重江不厭重。霜簡別來今始見，雪山歸去又難逢。
送孫侍禦遊越
作者：皎然（唐）

不知持斧客，吟會是何情。丹陛恩猶在，滄洲賞暫行。江橈隨月泛，山策逐雲行。佳句傳零雨，詩流許盛名。
送顏處士還長沙覲省
作者：皎然（唐）

西候風信起，三湘孤客心。天寒漢水廣，鄉遠楚雲深。服彩將侍膳，擷芳思滿襟。歸人忘艱阻，別恨獨何任。
送還本上人遊江西
作者：皎然（唐）

欲廣分何教，心將江漢期。雲招望寺處，月待溯杯時。真侶誰傷別，降猿汝自悲。多應過廬阜，幽賞卻來遲。
送路少府使京兼覲侍禦兄
作者：皎然（唐）

國賦推能吏，今朝發貢湖。佇瞻雙闕鳳，思見柏臺烏。樹向秦關遠，江分楚驛孤。榮君有兄弟，相繼騁長途。
於武原從送盧士舉
作者：皎然（唐）

落日獨歸客，空山匹馬嘶。蕭條古關外，岐路更東西。大澤雲寂寂，長亭雨淒淒。君還到湘水，寒夜滿猿啼。
送烏程李明府得陟狀赴京
作者：皎然（唐）

驛吏滿江城，深仁見此情。士林推玉振，公府薦冰清。為政移風久，承恩就日行。仲容綸綍貴，南巷有光榮。
送裴秀才往會稽山讀書
作者：皎然（唐）

一身齎萬卷，編室寄煙蘿。硯滴穿池小，書衣種楮多。吟詩山響答，泛瑟竹聲和。鶴板求儒術，深居意若何。
送崔詹事論之上都
作者：皎然（唐）

金虎城池在，銅龍劍佩新。重看前浦柳，猶憶舊洲蘋。遠思秦雲暮，歸心臘月春。青園昔遊處，惆悵別離人。
京口送盧孟明還揚州
作者：皎然（唐）

蕭蕭北風起，孤棹下江濆。暮客去來盡，春流南北分。萋萋禦亭草，渺渺蕪城雲。相送目千里，空山獨望君。
送沙彌大智遊五臺
作者：皎然（唐）

童年隨法侶，家世本儒流。章句三生學，清涼萬裡遊。雲歸龍沼暗，木落雁門秋。長老應相問，傳予向祖州。
送稟上人遊越
作者：皎然（唐）

雲泉誰不賞，獨見爾情高。投石輕龍窟，臨流笑鷺濤。折荷為片席，灑水淨方袍。剡路逢禪侶，多應問我曹。
送潘秀才之舒州
作者：皎然（唐）

楚水清風生，揚舲泛月行。荻洲寒露彩，雷岸曙潮聲。東道思才子，西人望客卿。從來金穀集，相繼有詩名。
送王山人遊廬山
作者：皎然（唐）

千里訪靈奇，山資亦相隨。葉舟過鶴市，花漏宿龍池。峰頂應閒散，人間足別離。白雲將世事，吾見爾心知。
送道契上人之越覲大夫叔
作者：皎然（唐）

楚僧推後輩，唐本學新經。外國傳香氎，何人施竹瓶。秋風別李寺，春日向柯亭。大阮今為郡，看君眼最青。
送沙彌長文遊京
作者：皎然（唐）

白版年猶小，黃花褐已通。若為詩思逸，早欲似休公。邁俗多真氣，傳家有素風。應須學心地，宗旨在關東。
秋日送擇高上人往江西謁曹王
作者：皎然（唐）

超然獨遊趣，無限別山情。予病不同賞，雲閑應共行。齋容秋水照，香氎早風輕。曾被陳王識，遙知江上迎。
送如獻上人遊長安
作者：皎然（唐）

關中四子教猶存，見說新經待爾翻。為法應過七祖寺，高逸詩情無別怨，春遊從遣落花繁。
日曜上人還潤州
作者：皎然（唐）

送君何處最堪思，孤月停空欲別時。露茗猶芳邀重會，莫倚禪功放心定，蕭家陵樹誤人悲。
寺院聽胡笳送李殷
作者：皎然（唐）

一奏胡笳客未停，野僧還欲廢禪聽。難將此意臨江別，無限春風葭菼青。
送僧繹
作者：皎然（唐）

斜日搖揚在柳絲，孤亭寂寂水逶迤。誰堪別後行人盡，唯有春風起路岐。
答裴評事澄荻花間送梁肅拾遺
作者：皎然（唐）

波上荻花非雪花，風吹撩亂滿袈裟。如今歲晏無芳草，獨對離樽作物華。
送勝雲小師
作者：皎然（唐）

昨日雪山記爾名，吾今坐石已三生。少年道性易流動，莫遣秋風入別情。
誚士和別
作者：皎然（唐）

今日同，明日隔，何事悠悠久為客。君憐溪上去來雲，
送吳馮遊京
作者：皎然（唐）

北期何意促，蕙草夜來繁。清月思淮水，春風望國門。此時休旋逸，萬裡忽飛翻。若憶山陰會，孤琴為我援。
送僧遊宣州
作者：皎然（唐）

楚山千里一僧行，念爾初緣道未成。莫向舒姑泉口泊，此中嗚咽為傷情。
宿支硎寺上房
作者：皎然（唐）

上方精舍遠，共宿白雲端。寂寞千峰夜，蕭條萬木寒。山光霜下見，松色月中看。卻與西林別，歸心即欲闌。
答胡處士
作者：皎然（唐）

西山禪隱比來聞，長道唯應我與君。書上無名心忘卻，人間聚散似浮雲。
答張烏程
作者：皎然（唐）

莫道謫官無主人，秣陵才令日相親。前溪更有忘憂處，荷葉田田間白蘋。
酬張明府
作者：皎然（唐）

愛君詩思動禪心，使我休吟待鶴吟。更說郡中黃霸在，朝朝無事許招尋。
勞山居寄呈吳處士
作者：皎然（唐）

官居鼎鼐古今無，名世才臣獨一餘。賢閣禦題龍墨燦，詔歸補袞在須臾。
夜寒寄盧給事二首
作者：貫休（唐）

刻羽流商否，霜風動地吹。邇來唯自惜，知合是誰知。塹雪消難盡，鄰僧睡太奇。知音不可得，始為一吟之。心苦味不苦，世衰吾道微。清如吞雪雹，誰把比珠璣。作者相收拾，常人任是非。舊居滄海上，歸去即應歸。
送葉蒙赴舉
作者：貫休（唐）

年年屈複屈，惆悵曲江湄。自古身榮者，多非年少時。空囊投刺遠，大雪入關遲。來歲還公道，平人不用疑。
聞王慥常侍卒三首
作者：貫休（唐）

世亂君巡狩，清賢又告亡。星辰皆有角，日月略無光。金柱連天折，瑤階被賊荒。令人轉惆悵，無路問蒼蒼。宗社運微衰，山摧甘井枯。不知千載後，更有此人無。政入龔黃甲，詩輕沈宋徒。受恩酬未得，不覺只長籲。儻在扶天步，重興古國風。還如齊晏子，再見狄梁公。棠樹梅溪北，佳城舜廟東。誰修循吏傳，對此莫匆匆。
秋晚野步
作者：貫休（唐）

藤屨兼閩竹，吟行一水傍。樹涼蟬不少，溪斷路多荒。燒嶽陰風起，田家濁酒香。登高吟更苦，微月出蒼茫。
聞大願和尚順世三首
作者：貫休（唐）

王室今如毀，仍聞喪我師。古容圖得否，內院去無疑。嶽鬼月中哭，松龕雪次隳。直須文五色，始可立高碑。鄴衛松杉外，芝蘭季孟間。盡希重詔出，只待六龍還。不疾成千古，令焚動四山。感恩終有淚，遙寄水潺潺。師稟盡名卿，孤峰老稱情。若遊三點外，爭把七賢平。苦霧埋空室，啼猿有咽聲。今朝益惆悵，曾沐下床迎。
聞葉蒙及第
作者：貫休（唐）

憶昨送君詩，平人不用疑。吾徒若不得，天道即應私。塵土茫茫曉，麟龍草草騎。相思不可見，又是落花時。
送僧之靈夏
作者：貫休（唐）

舊識為邊帥，師遊勝事兼。連天唯白草，野餅有紅鹽。蕃近風多勃，河渾磧半淹。因知心似月，處處有人瞻。
書無相道人庵
作者：貫休（唐）

造化太茫茫，端居紫石房。心遺無句句，頂處有霜霜。白鹿眠枯葉，清泉灑毳囊。寄言疑未決，須道雪溪旁。
明進士北齋避暑
作者：貫休（唐）

相訪多沖雨，由來德有鄰。捲簾繁暑退，濕樹一蟬新。道在誰為主，吾衰自有因。只應江海上，還作狎鷗人。
晚春寄吳融、於競二侍郎
作者：貫休（唐）

白頭為遠客，常憶白雲間。只覺老轉老，不知閑是閑。花含宜細雨，室冷是深山。唯有霜臺客，依依是往還。
喜不思上人來
作者：貫休（唐）

沃州那不住，一別許多時。幾度懷君夜，相逢出夢遲。瓶擔千丈瀑，偈是七言詩。若向羅浮去，伊餘亦願隨。
秋懷赤松道士
作者：貫休（唐）

仙觀在雲端，相思星斗寒。常憐呼鶴易，卻恨見君難。石罅青蛇濕，風榸白菌幹。終期花月下，壇上聽君彈。
送劉逖赴閩闢
作者：貫休（唐）

離亂生涯盡，依劉是見機。從來吟太苦，不得力還稀。路入閩山熟，江浮瘴雨肥。何須折楊柳，相送已依依。
苦雨中作
作者：貫休（唐）

通宵複連夕，其狀只如傾。卻遣思山者，忽然嫌水聲。好花飄草盡，古壁欲雲生。不奈天難問，迢迢遠客情。
送僧歸日本
作者：貫休（唐）

焚香祝海靈，開眼夢中行。得達即便是，無生可作輕。流黃山火著，碇石索雷鳴。想到夷王禮，還為上寺迎。
贈信安鄭道人
作者：貫休（唐）

貌古似蒼鶴，心清如鼎湖。仍聞得新義，便欲注陰符。點化金常有，閑行影漸無。杳兮中便是，應不食菖蒲。
送吏部劉相公除東川
作者：貫休（唐）

帝念梓州民，年年戰伐頻。山川無草木，烽火沒煙塵。政亂皆因亂，安人必藉仁。皇天開白日，殷鼎輟誠臣。一日離君側，千官送渭濱。酒傾紅琥珀，馬控白騏驎。渥澤番番降，壺漿處處陳。旌幢山色濕，邛僰鳥啼新。帟幕還名儉，良醫始姓秦。軍雄城似嶽，地變物含春。白必侵雙鬢，清應誡四鄰。吾皇重命相，更合是何人。
送智光禪伯
作者：貫休（唐）

萬事歸一衲，曹溪初去尋。從來相狎輩，盡不是知音。乞食林花落，穿雲翠巘深。終希重一見，示我祖師心。
夜對雪寄杜使君
作者：貫休（唐）

片片含天意，紛紛勢莫拘。灑於諸瑞後，憂恐一冬無。鶴凚聲偏密，風焦片益粗。冷牽人夢轉，清逼瘴根徂。掃徑僧傾笠，為詩士棄爐。橋高銀螮蝀，峰峻玉浮圖。盈尺何須問，豐年已可□。遙思郢中曲，句句出冰壺。
送王轂及第後歸江西
作者：貫休（唐）

太宗羅俊彥，桂玉比光輝。難得終須得，言歸始是歸。風帆天際吼，金鶚月中飛。五府如交闢，魚書莫便稀。
送盧瞻罷廬陵幕歸閿鄉
作者：貫休（唐）

文行成身事，從知貴得仁。歸來還寂寞，何以慰交親。芳草色似動，胡桃花又新。昌朝有知己，好作諫垣臣。
避寇白沙驛作
作者：貫休（唐）

避亂無深淺，蒼黃古驛東。草枯牛尚齕，霞濕燒微紅。□□時時□，人愁處處同。猶逢好時否，孤坐雪濛濛。
聞李頻員外卒
作者：貫休（唐）

蒼蒼難可問，問答亦難聞。落葉平津岸，愁人李使君。文章應力竭，茅土始天分。又逐東風去，迢迢隔嶺雲。
江陵寄翰林韓偓學士
作者：貫休（唐）

久住荊溪北，禪關掛綠蘿。風清閒客去，睡美落花多。萬事皆妨道，孤峰謾憶他。新詩舊知己，始為味如何。
閒居作
作者：貫休（唐）

閑門微雪下，慵惰計全成。默坐便終日，孤峰只此清。身心閑少夢，杉竹冷多聲。唯有西峰叟，相逢眼最明。
和韋相公見示閑臥
作者：貫休（唐）

刻形求得相，事事未嘗眠。霖雨方為雨，非煙豈是煙。童收庭樹果，風曳案頭箋。仲虺專為誥，何充雅愛禪。靜嫌山色遠，病是酒杯偏。蜩響初穿壁，蘭芽半出磚。堂懸金粟像，門枕禦溝泉。旦沐雖頻握，融帷孰敢褰。德高群彥表，善植幾生前。修補烏皮幾，深藏子敬氈。扶持千載聖，瀟灑一聲蟬。棋陣連殘月，僧交似大顛。常知生似幻，維重直如弦。餅憶蓴羹美，茶思嶽瀑煎。只聞溫樹譽，堪鄙竹林賢。脫穎三千士，馨香四十年。寬平開義路，淡濘潤清田。哲後知如子，空王夙有緣。對歸香滿袖，吟次月當川。休說慚如揵，堯天即梵天。
寄山中伉禪師
作者：貫休（唐）

舉世遭心使，吾師獨使心。萬緣冥目盡，一句不言深。野火燒禪石，殘霞照慄林。秋風溪上路，終願一相尋。
秋寄棲一
作者：貫休（唐）

一別一公後，相思時一籲。眼中瘡校未，般若偈持無。卷句冰團大，爐煙櫪橛粗。勸君君記取，不用更他圖。
懷匡山山長二首
作者：貫休（唐）

白石峰之半，先生好在麼。捲簾當大瀑，常恨不如他。杉罅龍涎溢，潭坳石發多。吾皇搜草澤，爭奈謝安何。見說面前峰，尋常醉亦登。雨餘多菌出，燒甚古崖崩。覓句曾沖虎，耕田半為僧。聞名多歲也，常恨不飛騰。
懷高真動二首
作者：貫休（唐）

知爾今何處，孤高獨不群。論詩唯許我，窮易到無文。貰酒兒穿雪，尋僧月照雲。何時再相見，兵寇尚紛紛。久別無訊息，今秋忽得書。諸孤婚嫁苦，求己世情疏。亂甚無喬木，溪多不釣魚。只應金嶽色，如爾複如餘。
秋末入匡山船行八首
作者：貫休（唐）

楚國茱萸月，吳吟梨慄船。遠遊無定所，高臥是何年。浪卷紛紛葉，檣沖澹澹煙。去心還自喜，廬嶽倚青天。蘆葦深花裡，漁歌一曲長。人心雖憶越，帆態似浮湘。石獺銜魚白，汀茅浸浪黃。等閒千萬裡，道在亦無妨。島上離家化，茅茨竹戶開。黃桑雙鵲喜，白日有誰來。擔浪澆秋芋，緣灘取淨苔。回頭深自愧，舊業本蒿萊。匡阜層層翠，修江疊疊波。從來未曾到，此去複如何。水廟寒鴉集，沙村夕照多。誰如垂釣者，孤坐鬢皤皤。晚泊蒼茫浦，風微浪亦粗。估喧如亥合，檣密似林枯。地峻湖無□，潮寒蚌有珠。東西無定所，何用問前途。島香思賈島，江碧憶清江。囊橐誰相似，饞慵世少雙。鼉驚入窟月，燒到系船樁。謾有歸鄉夢，前頭是楚邦。南北雖無適，東西亦似萍。霞根生石片，象跡壞沙汀。莽莽蒹葭赤，微微蜃蛤腥。因思範蠡輩，未免亦飄零。曉色千檣去，長江八月時。雨淙山骨出，槔擉岸形卑。野水畬田黑，荒汀獨鳥痴。如今是清世，誰道出山遲。
送僧歸華山
作者：貫休（唐）

心枯衲亦枯，歸嶽揭空盂。七貴留不住，孤雲出更孤。燒灰猶湯足，雪片似黏須。他日如相覓，還應道到吳。
送友人之嶺外
作者：貫休（唐）

五嶺難為客，君遊早晚回。一囊秋課苦，萬裡瘴雲開。金柱根應動，風雷舶欲來。明時好□進，莫滯長卿才。
送盧舍人朝覲
作者：貫休（唐）

羶行無為日，垂衣帝道亨。聖真千載聖，明必萬年明。重德須朝覲，流年不可輕。洪才傳出世，清甲得高名。罕玉藏無映，嵇松畫不成。起銜軒後敕，醉別亞夫營。燒闊荊州熟，霞新峴首晴。重重堯雨露，去去漢公卿。白髮應從白，清貧但更清。夢緣丹陛險，春傍綵衣生。既握鐘繇筆，須調傅說羹。倘因星使出，一望問支鏗。
上馮使君山水障子
作者：貫休（唐）

憶山歸未得，畫出亦堪憐。崩岸全隳路，荒村半有煙。筆句岡勢轉，墨搶燒痕顛。遠浦深通海，孤峰冷倚天。柴棚坐逸士，露茗煮紅泉。繡與蓮峰競，威如劍閣牽。石門關麈鹿，氣候有神仙。茅屋書窗小，苔階滴瀑圓。松根擊石朽，桂葉蝕霜鮮。畫出欺王墨，擎將獻惠連。新詩寧妄說，舊隱實如然。願似窗中列，時聞大雅篇。
送令狐煥赴闕
作者：貫休（唐）

渚宮遙落日，相送碧江湄。陟也須為相，天乎更贊誰。風高檣力出，霞熱鳥行遲。此去多來客，無忘慰所思。
送吳融員外赴闕
作者：貫休（唐）

漢文思賈傅，賈傅遂生還。今日又如此，送君非等閒。雲寒猶惜雪，燒猛似烹山。應笑無機者，騰騰天地間。
送姚洎拾遺自江陵幕赴京
作者：貫休（唐）

捧詔動徵輪，分飛楚水濱。由來真廟器，多作伏蒲人。舍魯知非願，朝天不話貧。沙頭千騎送，島上一蟬新。莫使身侵貴，無矜貴逼身。玉階凝正色，蘭苑漲芳塵。鑾輅方離華，車書漸似秦。流年飄倏忽，書劄莫因循。涼雨鳴紅葉，非煙閉紫宸。憑將西社意，一說向荀陳。
送僧入石霜
作者：貫休（唐）

舉世只堪籲，空知與道俱。論心齊至聖，對鏡破凡夫。業王如雲合，頭低似箭驅。三清徒妄想，千載亦須臾。唯我流陽叟，深雲領毳徒。盡騎香白象，皆握月明珠。寂寞排松榻，斕斑半雪須。苔侵長者論，嵐蝕祖師圖。翠巘金鐘曉，香林寶月孤。兟兟齊白趾，赫赫共洪爐。山色鋤難盡，松根踏欲無。難評傳的的，須到不區區。撩舍新羅瘦，爐煙榾柮粗。燒畬平虎窟，分瀑入香廚。師去情何切，人間事莫拘。穿林宿古塚，踏葉揭空盂。無事終無事，令枯便合枯。他年相覓在，亦不是生蘇。
送僧歸南康
作者：貫休（唐）

殼殼學得律，還鄉見苦情。遠思芳草盛，不入楚山行。帆入汀煙健，經吟戍月清。到鄉同學輩，應到贛江迎。
送陳秀才赴舉兼寄韓舍人
作者：貫休（唐）

主聖臣賢日，求名莫等閒。直須詩似玉，不用力如山。草白兵初息，年豐駕已還。憑將安養意，一說向曾顏。
送友人及第後歸台州
作者：貫休（唐）

得桂為邊闢，翩翩頗合宜。嫖姚留不住，晝錦已歸遲。島側花藏虎，湖心浪撼棋。終期華頂下，共禮淥身師。
晚春寄張侍郎
作者：貫休（唐）

遐想涪陵岸，山花半已殘。人心何以遣，天步正艱難。鳥聽黃袍小，城臨白帝寒。應知窗下夢，日日到江幹。
寄景判官兼思州葉使君
作者：貫休（唐）

獨住西峰半，尋常欲下難。石多桐屐齾，香甚藥花幹。荏苒新鶯老，窮通亦自寬。髯參與短簿，始為一吟看。
送盧秀才應舉
作者：貫休（唐）

幾載阻兵荒，一名終不忘。還沖猛風雪，如畫冷朝陽。句好慵將出，囊空卻不忙。明年公道日，去去必穿楊。
聞新蟬寄桂雍
作者：貫休（唐）

新蟬終夜叫，嘒嘒隔溪濆。杜宇仍相雜，故人聞不聞。捲簾花動月，冥目砌生雲。終共謝時去，西山鸞鶴群。
寄懷楚和尚二首
作者：貫休（唐）

吾師師子兒，而複貌瑰奇。何得文明代，不為王者師。鐵盂湯雪早，石炭煮茶遲。謾有參尋意，因循到亂時。跳躑諸峰險，迴翔萬裡空。爭將金鎖鎖，那把玉籠籠。印缺香崩火，窗疏蠍吃風。永懷今已矣，吟坐雪濛濛。
和韋相公話婺州陳事
作者：貫休（唐）

昔事堪惆悵，談玄愛白牛。千場花下醉，一片夢中游。耕避初平石，燒殘沈約樓。無因更重到，且副濟川舟。
送李億東歸
作者：溫庭筠（唐）

黃山遠隔秦樹，紫禁斜通渭城。別路青青柳弱，灞上金樽未飲，宴歌已有餘聲。
開聖寺
作者：溫庭筠（唐）

路分溪石夾煙叢，十裡蕭蕭古樹風。出寺馬嘶秋色裡，猶有南朝舊碑在，恥將興廢問休公。
贈蜀府將
作者：溫庭筠（唐）

十年分散劍關秋，萬事皆隨錦水流。志氣已曾明漢節，今日逢君倍惆悵，灌嬰韓信盡封侯。
西江貽釣叟騫生
作者：溫庭筠（唐）

晴江如鏡月如鉤，泛灩蒼茫送客愁。衣淚潛生竹枝曲，昨日歡娛竟何在，一枝梅謝楚江頭。
寄清源寺僧
作者：溫庭筠（唐）

石路無塵竹徑開，昔年曾伴戴顒來。窗間半偈聞鐘後，白蓮社裡如相問，為說遊人是姓雷。
重遊圭峰宗密禪師精廬
作者：溫庭筠（唐）

百尺青崖三尺墳，微言已絕杳難聞。戴顒今日稱居士，故山弟子空回首，蔥嶺唯應見宋雲。
題李處士幽居
作者：溫庭筠（唐）

水玉簪頭白角巾，瑤琴寂曆拂輕塵。濃陰似帳紅薇晚，南山自是忘年友，谷口徒稱鄭子真。
利州南渡
作者：溫庭筠（唐）

澹然空水對斜暉，曲島蒼茫接翠微，波上馬嘶看棹去，誰解乘舟尋範蠡，五湖煙水獨忘機。
贈李將軍
作者：溫庭筠（唐）

誰言荀羨愛功勳，年少登壇眾所聞。曾以能書稱內史，不學龍驤畫山水，醉鄉無跡似閑雲。
寒食日作
作者：溫庭筠（唐）

紅深綠暗徑相交，抱暖含芳披紫袍。彩索平時牆婉娩，自有玉樓春意在，不能騎馬度煙郊。
李羽處士寄新醞走筆戲酬
作者：溫庭筠（唐）

高談有伴還成藪，沉醉無期即是鄉。已恨流鶯欺謝客，所恨玳筵紅燭夜，草玄寥落近回塘。
郊居秋日有懷一二知己
作者：溫庭筠（唐）

稻田鳧雁滿晴沙，釣渚歸來一徑斜。門帶果林招邑吏，自笑謾懷經濟策，不將心事許煙霞。
題友人池亭
作者：溫庭筠（唐）

月榭風亭繞曲池，粉垣回互瓦參差。侵簾片白搖翻影，山翁醉後如相憶，羽扇清樽我自知。
南湖
作者：溫庭筠（唐）

湖上微風入檻涼，翻翻菱荇滿回塘。野船著岸偎春草，飄然篷艇東歸客，盡日相看憶楚鄉。
贈袁司錄
作者：溫庭筠（唐）

一朝辭滿有心期，花發楊園雪壓枝。劉尹故人諳往事，記得襄陽耆舊語，不堪風景峴山碑。
題西明寺僧院
作者：溫庭筠（唐）

曾識匡山遠法師，低松片石對前墀。為尋名畫來過院，自知終有張華識，不向滄洲理釣絲。
偶題
作者：溫庭筠（唐）

微風和暖日鮮明，草色迷人向渭城。吳客捲簾閑不語，自恨青樓無近信，不將心事許卿卿。
寄湘陰閻少府乞釣輪子
作者：溫庭筠（唐）

釣輪形與月輪同，獨繭和煙影似空。若向三湘逢雁信，終日垂鉤還有意，尺書多在錦鱗中。
哭王元裕
作者：溫庭筠（唐）

聞說蕭郎逐逝川，伯牙因此絕清弦。柳邊猶憶青驄影，他時若到相尋處，碧樹紅樓自宛然。
法雲寺雙檜
作者：溫庭筠（唐）

晉朝名輩此離群，想對濃陰去住分。題處尚尋王內史，一下南臺到人世，曉泉清籟更難聞。
送陳嘏之侯官兼簡李常侍
作者：溫庭筠（唐）

縱得步兵無綠蟻，不緣句漏有丹砂。殷勤為報同袍友，梅仙自是青雲客，莫羨相如卻到家。
春日野行
作者：溫庭筠（唐）

雨漲西塘金堤斜，碧草芊芊晴吐芽。野岸明媚山芍藥，何事輕橈句溪客，綠萍方好不歸家。
溪上行
作者：溫庭筠（唐）

綠塘漾漾煙濛濛，張翰此來情不窮。雪羽褵褷立倒影，心羨夕陽波上客，片時歸夢釣船中。
投翰林蕭舍人
作者：溫庭筠（唐）

人間鵷鷺杳難從，獨恨金扉直九重。永珍晚歸仁壽鏡，每過朱門愛庭樹，一枝何日許相容。
春日偶作
作者：溫庭筠（唐）

西園一曲豔陽歌，擾擾車塵負薜蘿。自欲放懷猶未得，釣渚別來應更好，春風還為起微波。
春暮宴罷寄宋壽先輩
作者：溫庭筠（唐）

斜掩朱門花外鐘，曉鶯時節好相逢。窗間桃蕊宿妝在，誰憐芳草生三徑，參佐橋西陸士龍。
馬嵬驛
作者：溫庭筠（唐）

穆滿曾為物外遊，六龍經此暫淹留。返魂無驗青煙滅，甘泉不復重相見，誰道文成是故侯。
和道溪君別業
作者：溫庭筠（唐）

積潤初銷碧草新，鳳陽晴日帶雕輪。風飄弱柳平橋晚，花房透露紅珠落，蛺蝶雙飛護粉塵。
奉天西佛寺
作者：溫庭筠（唐）

憶昔狂童犯順年，玉虯閒暇出甘泉。宗臣欲舞千鈞劍，至今南頓諸耆舊，猶指榛蕪作弄田。
題望苑驛
作者：溫庭筠（唐）

弱柳千條杏一枝，半含春雨半垂絲。景陽寒井人難到，分明十二樓前月，不向西陵照盛姬。
寄分司元庶子兼呈元處士
作者：溫庭筠（唐）

閉門高臥莫長嗟，水木凝暉屬謝家。緱嶺參差殘曉雪，月榭知君還悵望，碧霄煙闊雁行斜。
題柳
作者：溫庭筠（唐）

楊柳千條拂面絲，綠煙金穗不勝吹。香隨靜婉歌塵起，千門九陌花如雪，飛過宮牆兩自知。
和友人悼亡
作者：溫庭筠（唐）

玉貌潘郎淚滿衣，畫羅輕鬢雨霏微。紅蘭委露愁難盡，春來多少傷心事，碧草侵階粉蝶飛。
李羽處士故里
作者：溫庭筠（唐）

柳不成絲草帶煙，海槎東去鶴歸天。愁腸斷處春何限，終知此恨銷難盡，辜負南華第一篇。
卻經商山寄昔同行人
作者：溫庭筠（唐）

曾道逍遙第一篇，爾來無處不恬然。便同南郭能忘象，
池塘七夕
作者：溫庭筠（唐）

月出西南露氣秋，綺羅河漢在斜溝。楊家繡作鴛鴦幔，萬家砧杵三篙水，一夕橫塘似舊遊。
偶遊
作者：溫庭筠（唐）

曲巷斜臨一水間，小門終日不開關。紅珠鬥帳櫻桃熟，與君便是鴛鴦侶，休向人間覓往還。
寄河南杜少尹
作者：溫庭筠（唐）

十載歸來鬢未凋，玳簪珠履見常僚。豈關名利分榮路，夕陽亭畔山如畫，應念田歌正寂寥。
贈知音
作者：溫庭筠（唐）

翠羽花冠碧樹雞，未明先向短牆啼。窗間謝女青蛾斂，景陽宮裡鐘初動，不語垂鞭上柳堤。
過陳琳墓
作者：溫庭筠（唐）

曾於青史見遺文，今日飄蓬過古墳。詞客有靈應識我，莫怪臨風倍惆悵，欲將書劍學從軍。
題崔公池亭舊遊
作者：溫庭筠（唐）

皎鏡方塘菡萏秋，此來重見採蓮舟。誰能不逐當年樂，簷前依舊青山色，盡日無人獨上樓。
回中作
作者：溫庭筠（唐）

蒼莽寒空遠色愁，嗚嗚戍角上高樓。吳姬怨思吹雙管，夜來霜重西風起，隴水無聲凍不流。
西江上送漁父
作者：溫庭筠（唐）

卻逐嚴光向若耶，釣輪菱棹寄年華。三秋梅雨愁楓葉，白蘋風起樓船暮，江燕雙雙五兩斜。
經故秘書崔監揚州南塘舊居
作者：溫庭筠（唐）

昔年曾識範安成，松竹風姿鶴性情。西掖曙河橫漏響，千頃水流通故墅，至今留得謝公名。
七夕
作者：溫庭筠（唐）

鵲歸燕去兩悠悠，青瑣西南月似鉤。天上歲時星右轉，蘇小橫塘通桂楫，未應清淺隔牽牛。
題韋籌博士草堂
作者：溫庭筠（唐）

玄晏先生已白頭，不隨鵷鷺狎群鷗。元卿謝免開三徑，滄浪未濯塵纓在，野水無情處處流。
和友人題壁
作者：溫庭筠（唐）

沖尚猶來出範圍，肯將經世作風徽。三臺位缺嚴陵臥，西州未有看棋暇，澗戶何由得掩扉。
春日將欲東歸寄新及第苗紳先輩
作者：溫庭筠（唐）

幾年辛苦與君同，得喪悲歡儘是空。猶喜故人先折桂，知有杏園無路入，馬前惆悵滿枝紅。
經李徵君故居
作者：溫庭筠（唐）

露濃煙重草萋萋，樹映闌幹柳拂堤。一院落花無客醉，惆悵羸驂往來慣，每經門巷亦長嘶。
送崔郎中赴幕
作者：溫庭筠（唐）

一別黔巫似斷弦，故交東去更淒然。心遊目送三千里，相思休話長安遠，江月隨人處處圓。
經舊遊
作者：溫庭筠（唐）

珠箔金鉤對彩橋，昔年於此見嬌嬈。香燈悵望飛瓊鬢，壞牆經雨蒼苔遍，拾得當時舊翠翹。
老君廟
作者：溫庭筠（唐）

紫氣氤氳捧半巖，蓮峰仙掌共巉巉。廟前晚色連寒水，自憐金骨無人識，知有飛龜在石函。
過五丈原
作者：溫庭筠（唐）

鐵馬雲雕久絕塵，柳陰高壓漢營春。天晴殺氣屯關右，象床錦帳無言語，從此譙周是老臣。
和友人傷歌姬
作者：溫庭筠（唐）

月缺花殘莫愴然，花須終發月終圓。更能何事銷芳念，王孫莫學多情客，自古多情損少年。
山中與諸道友夜坐聞邊防不甯因示同志
作者：溫庭筠（唐）

龍砂鐵馬犯煙塵，跡近群鷗意倍親。風卷蓬根屯戊己，心許故人知此意，古來知者竟誰人。
秘書省有賀監知章草題詩筆力遒健風尚高遠拂塵尋玩因有此作
作者：溫庭筠（唐）

越溪漁客賀知章，任達憐才愛酒狂。鸂鶒葦花隨釣艇，榮路脫身終自得，福庭回首莫相忘。出籠鸞鶴歸遼海，
題裴晉公林亭
作者：溫庭筠（唐）

謝傅林亭暑氣微，山丘零落閟音徽。東山終為蒼生起，悠然到此忘情處，一日何妨有萬幾。
酬談少府
作者：李白（唐）

一尉居倏忽，梅生有仙骨。三事或可羞，匈奴哂千秋。壯心屈黃綬，浪跡寄滄洲。昨觀荊峴作，如從雲漢遊。老夫當暮矣，蹀足懼驊騮。
酬宇文少府見贈桃竹書筒
作者：李白（唐）

桃竹書筒綺繡文，良工巧妙稱絕群。靈心圓映三江月，
五月東魯行，答汶上君
作者：李白（唐）

五月梅始黃，蠶凋桑柘空。魯人重織作，機杼鳴簾櫳。顧餘不及仕，學劍來山東。舉鞭訪前途，獲笑汶上翁。下愚忽壯士，未足論窮通。我以一箭書，能取聊城功。終然不受賞，羞與時人同。西歸去直道，落日昏陰虹。此去爾勿言，甘心為轉蓬。
早秋單父南樓酬竇公衡
作者：李白（唐）

白露見日滅，紅顏隨霜凋。別君若俯仰，春芳辭秋條。泰山嵯峨夏雲在，疑是白波漲東海。散為飛雨川上來，我閉南樓看道書，幽簾清寂在仙居。曾無好事來相訪，
山中問答
作者：李白（唐）

問餘何意棲碧山，笑而不答心自閑。桃花流水窅然去，別有天地非人間。
答友人贈烏紗帽
作者：李白（唐）

領得烏紗帽，全勝白接z5。山人不照鏡，稚子道相宜。
酬張司馬贈墨
作者：李白（唐）

上黨碧松煙，夷陵丹砂末。蘭麝凝珍墨，精光乃堪掇。黃頭奴子雙鴉鬟，錦囊養之懷袖間。今日贈予蘭亭去，
答湖州迦葉司馬問白是何人
作者：李白（唐）

青蓮居士謫仙人，酒肆藏名三十春。湖州司馬何須問，金粟如來是後身。
答長安崔少府叔封遊終南翠微寺太宗皇帝金沙泉見寄
作者：李白（唐）

河伯見海若，傲然誇秋水。小物昧遠圖，甯知通方士。多君紫霄意，獨往蒼山裡。地古寒雲深，巖高長風起。初登翠微嶺，複憩金沙泉。踐苔朝霜滑，弄波夕月圓。飲彼石下流，結蘿宿溪煙。鼎湖夢淥水，龍駕空茫然。早行子午關，卻登山路遠。拂琴聽霜猿，滅燭乃星飯。人煙無明異，鳥道絕往返。攀崖倒青天，下視白日晚。既過石門隱，還唱石潭歌。涉雪搴紫芳，濯纓想清波。此人不可見，此地君自過。為餘謝風泉，其如幽意何。
酬崔五郎中
作者：李白（唐）

朔雲橫高天，萬裡起秋色。壯士心飛揚，落日空歎息。長嘯出原野，凜然寒風生。幸遭聖明時，功業猶未成。奈何懷良圖，鬱悒獨愁坐。杖策尋英豪，立談乃知我。崔公生民秀，緬邈青雲姿。製作參造化，託諷含神祇。海嶽尚可傾，吐諾終不移。是時霜飆寒，逸興臨華池。起舞拂長劍，四座皆揚眉。因得窮歡情，贈我以新詩。又結汗漫期，九垓遠相待。舉身憩蓬壺，濯足弄滄海。從此淩倒景，一去無時還。朝遊明光宮，暮入閶闔關。但得長把袂，何必嵩丘山。
以詩代書答元丹丘
作者：李白（唐）

青鳥海上來，今朝發何處。口銜雲錦字，與我忽飛去。鳥去淩紫煙，書留綺窗前。開緘方一笑，乃是故人傳。故人深相勖，憶我勞心曲。離居在鹹陽，三見秦草綠。置書雙袂間，引領不暫閑。長望杳難見，浮雲橫遠山。
金門答蘇秀才
作者：李白（唐）

君還石門日，朱火始改木。春草如有情，山中尚含綠。折芳愧遙憶，永路當日勖。遠見故人心，平生以此足。巨海納百川，麟閣多才賢。獻書入金闕，酌醴奉瓊筵。屢忝白雲唱，恭聞黃竹篇。恩光照拙薄，雲漢希騰遷。銘鼎倘雲遂，扁舟方渺然。我留在金門，君去臥丹壑。未果三山期，遙欣一丘樂。玄珠寄象罔，赤水非寥廓。願狎東海鷗，共營西山藥。棲巖君寂滅，處世餘龍蠖。良辰不同賞，永日應閒居。鳥吟簷間樹，花落窗下書。緣溪見綠筱，隔岫窺紅蕖。采薇行笑歌，眷我情何已。月出石鏡間，松鳴風琴裡。得心自虛妙，外物空頹靡。身世如兩忘，從君老煙水。
酬坊州王司馬與閻正字對雪見贈
作者：李白（唐）

遊子東南來，自宛適京國。飄然無心雲，倏忽複西北。訪戴昔未偶，尋嵇此相得。愁顏發新歡，終宴敘前識。閻公漢庭舊，沈鬱富才力。價重銅龍樓，聲高重門側。甯期此相遇，華館陪遊息。積雪明遠峰，寒城鎖春色。主人蒼生望，假我青雲翼。風水如見資，投竿佐皇極。
酬中都小吏攜鬥酒雙魚於逆旅見贈
作者：李白（唐）

魯酒若琥珀，汶魚紫錦鱗。山東豪吏有俊氣，雙鰓呀呷鰭鬣張，蹳剌銀盤欲飛去。呼兒拂幾霜刃揮，
酬張卿夜宿南陵見贈
作者：李白（唐）

月出魯城東，明如天上雪。魯女驚莎雞，鳴機應秋節。當君相思夜，火落金風高。河漢掛戶牖，欲濟無輕舠。我昔辭林丘，雲龍忽相見。客星動太微，朝去洛陽殿。爾來得茂彥，七葉仕漢餘。身為下邳客，家有圯橋書。傅說未夢時，終當起巖野。萬古騎辰星，光輝照天下。與君各未遇，長策委蒿萊。寶刀隱玉匣，鏽澀空莓苔。遂令世上愚，輕我土與灰。一朝攀龍去，蛙黽安在哉。故山定有酒，與爾傾金罍。
酬岑勳見尋就元丹丘對酒相待，以詩見招
作者：李白（唐）

黃鶴東南來，寄書寫心曲。倚鬆開其緘，憶我腸斷續。不以千里遙，命駕來相招。中逢元丹丘，登嶺宴碧霄。對酒忽思我，長嘯臨清飆。蹇予未相知，茫茫綠雲垂。俄然素書及，解此長渴饑。策馬望山月，途窮造階墀。喜茲一會面，若睹瓊樹枝。憶君我遠來，我歡方速至。開顏酌美酒，樂極忽成醉。我情既不淺，君意方亦深。相知兩相得，一顧輕千金。且向山客笑，與君論素心。
答從弟幼成過西園見贈
作者：李白（唐）

一身自瀟灑，萬物何囂喧。拙薄謝明時，棲閑歸故園。二季過舊壑，四鄰馳華軒。衣劍照松宇，賓徒光石門。山童薦珍果，野老開芳樽。上陳樵漁事，下敘農圃言。昨來荷花滿，今見蘭苕繁。一笑複一歌，不知夕景昏。醉罷同所樂，此情難具論。
酬王補闕惠翼莊廟宋丞泚贈別
作者：李白（唐）

學道三千春，自言羲和人。軒蓋宛若夢，雲松長相親。偶將二公合，複與三山鄰。喜結海上契，自為天外賓。鸞翮我先鎩，龍性君莫馴。樸散不尚古，時訛皆失真。勿踏荒溪坡，朅來浩然津。薜帶何辭楚，桃源堪避秦。世迫且離別，心在期隱淪。酬贈非炯誡，永言銘佩紳。
酬裴侍禦對雨感時見贈
作者：李白（唐）

雨色秋來寒，風嚴清江爽。孤高繡衣人，瀟灑青霞賞。平生多感激，忠義非外獎。禍連積怨生，事及徂川往。楚邦有壯士，鄢郢翻掃蕩。申包哭秦庭，泣血將安仰。鞭屍辱已及，堂上羅宿莽。頗似今之人，蟊賊陷忠讜。渺然一水隔，何由稅歸鞅。日夕聽猿怨，懷賢盈夢想。
酬崔侍禦
作者：李白（唐）

嚴陵不從萬乘遊，歸臥空山釣碧流。自是客星辭帝座，元非太白醉揚州。
翫月金陵城西孫楚酒樓達曙歌吹日晚乘醉著紫綺裘烏紗巾與酒客數人櫂歌秦淮往石頭訪崔四侍御
作者：李白（唐）

昨翫西城月，青天垂玉鉤。朝沽金陵酒，歌吹孫楚樓。忽憶繡衣人，乘船往石頭。草裹烏紗巾，倒被紫綺裘。兩岸拍手笑，疑是王子猷。酒客十數公，崩騰醉中流。謔浪棹海客，喧呼傲陽侯。半道逢吳姬，捲簾出揶揄。我憶君到此，不知狂與羞。一月一見君，三杯便回橈。舍舟共連袂，行上南渡橋。興發歌綠水，秦客為之搖。雞鳴複相招，清宴逸雲霄。贈我數百字，字字淩風飆。系之衣裘上，相憶每長謠。
江上答崔宣城
作者：李白（唐）

太華三芙蓉，明星玉女峰。尋仙下西嶽，陶令忽相逢。問我將何事，湍波曆幾重。貂裘非季子，鶴氅似王恭。謬忝燕臺召，而陪郭隗蹤。水流知入海，雲去或從龍。樹繞蘆洲月，山鳴鵲鎮鐘。還期如可訪，臺嶺蔭長松。
答族侄僧中孚贈玉泉仙人掌茶
作者：李白（唐）

常聞玉泉山，山洞多乳窟。仙鼠如白鴉，倒懸清溪月。茗生此中石，玉泉流不歇。根柯灑芳津，採服潤肌骨。叢老卷綠葉，枝枝相接連。曝成仙人掌，似拍洪崖肩。舉世未見之，其名定誰傳。宗英乃禪伯，投贈有佳篇。清鏡燭無鹽，顧慚西子妍。朝坐有餘興，長吟播諸天。
酬裴侍禦留岫師彈琴見寄
作者：李白（唐）

君同鮑明遠，邀彼休上人。鼓琴亂白雪，秋變江上春。瑤草綠未衰，攀翻寄情親。相思兩不見，流淚空盈巾。
張相公出鎮荊州尋除太子詹事餘時流夜郎行至江夏與張公去千里公因太府丞王昔使車寄羅衣二事及五月五日贈餘詩餘答以此詩
作者：李白（唐）

張衡殊不樂，應有四愁詩。慚君錦繡段，贈我慰相思。鴻鵠複矯翼，鳳凰憶故池。榮樂一如此，商山老紫芝。
醉後答丁十八以詩譏餘捶碎黃鶴樓
作者：李白（唐）

黃鶴高樓已捶碎，黃鶴仙人無所依。黃鶴上天訴玉帝，一州笑我為狂客，少年往往來相譏。君平簾下誰家子，待取明朝酒醒罷，與君爛漫尋春暉。
答裴侍禦先行至石頭驛以書見招，期月滿泛洞庭
作者：李白（唐）

君至石頭驛，寄書黃鶴樓。開緘識遠意，速此南行舟。風水無定準，湍波或滯留。憶昨新月生，西簷若瓊鉤。今來何所似，破鏡懸清秋。恨不三五明，平湖泛澄流。此歡竟莫遂，狂殺王子猷。巴陵定遙遠，持贈解人憂。
答高山人兼呈權、顧二侯
作者：李白（唐）

虹霓掩天光，哲後起康濟。應運生夔龍，開元掃氛翳。太微廓金鏡，端拱清遐裔。輕塵集嵩嶽，虛點盛明意。謬揮紫泥詔，獻納青雲際。讒惑英主心，恩疏佞臣計。彷徨庭闕下，歎息光陰逝。未作仲宣詩，先流賈生涕。掛帆秋江上，不為雲羅制。山海向東傾，百川無盡勢。我於鴟夷子，相去千餘歲。運闊英達稀，同風遙執袂。登艫望遠水，忽見滄浪枻。高士何處來，虛舟渺安系。衣貌本淳古，文章多佳麗。延引故鄉人，風義未淪替。顧侯達語默，權子識通蔽。曾是無心雲，俱為此留滯。雙萍易飄轉，獨鶴思淩曆。明晨去瀟湘，共謁蒼梧帝。
答杜秀才五松見贈
作者：李白（唐）

昔獻長楊賦，天開雲雨歡。當時待詔承明裡，浮雲蔽日去不返，總為秋風摧紫蘭。角巾東出商山道，聞道金陵龍虎盤，還同謝脁望長安。千峰夾水向秋浦，陶公矍鑠呵赤電，回祿睢盱揚紫煙。此中豈是久留處，登崖獨立望九州，陽春欲奏誰相和。聞君往年遊錦城，骯髒不能就珪組，至今空揚高蹈名。夫子工文絕世奇，從茲一別武陵去，去後桃花春水深。
至陵陽山登天柱石，酬韓侍禦見招隱黃山
作者：李白（唐）

韓眾騎白鹿，西往華山中。玉女千餘人，相隨在雲空。見我傳秘訣，精誠與天通。何意到陵陽，遊目送飛鴻。天子昔避狄，與君亦乘驄。擁兵五陵下，長策遏胡戎。時泰解繡衣，脫身若飛蓬。鸞鳳翻羽翼，啄粟坐樊籠。海鶴一笑之，思歸向遼東。黃山過石柱，巘崿上攢叢。因巢翠玉樹，忽見浮丘公。又引王子喬，吹笙舞松風。朗詠紫霞篇，請開蕊珠宮。步綱繞碧落，倚樹招青童。何日可攜手，遺形入無窮。
酬崔十五見招
作者：李白（唐）

爾有鳥跡書，相招琴溪飲。手跡尺素中，如天落雲錦。讀罷向空笑，疑君在我前。長吟字不滅，懷袖且三年。
答王十二寒夜獨酌有懷
作者：李白（唐）

昨夜吳中雪，子猷佳興發。萬裡浮雲卷碧山，懷餘對酒夜霜白，玉床金井水崢嶸。人生飄忽百年內，世人聞此皆掉頭，有如東風射馬耳。魚目亦笑我，折楊皇華合流俗，晉君聽琴枉清角。巴人誰肯和陽春。楚地由來賤奇璞。黃金散盡交不成，白首為儒身被輕。一談一笑失顏色，蒼蠅貝錦喧謗聲。曾參豈是殺人者，孔聖猶聞傷鳳麟，董龍更是何雞狗。一生傲岸苦不諧，韓信羞將絳灌比，禰衡恥逐屠沽兒。君不見李北海，少年早欲五湖去，見此彌將鐘鼎疏。
改九子山為九華山聯句
作者：李白（唐）

妙有分二氣，靈山開九華。——李白層標遏遲日，半壁明朝霞。——高霽積雪曜陰壑，飛流噴陽崖。——韋權輿青瑩玉樹色，縹緲羽人家。——李白
夏夜李尚書筵送宇文石首赴縣聯句
作者：杜甫（唐）

愛客尚書貴，之官宅相賢。——杜甫酒香傾坐側，帆影駐江邊。——李之芳翟表郎官瑞，鳧看令宰仙。——崔彧雨稀雲葉斷，夜久燭花偏。——杜甫數語欹紗帽，高文擲彩箋。——李之芳興饒行處樂，離惜醉中眠。——崔彧單父長多暇，河陽實少年。——杜甫客居逢自出，為別幾淒然。——李之芳
登峴山觀李左相石尊聯句
作者：顏真卿（唐）

李公登飲處，因石為窪尊。——顏真卿人事歲年改，峴山今古存。——劉全白榛蕪掩前跡，苔蘚餘舊痕。——裴循叔子尚遺德，山公此回軒。——張薦維舟陪高興，感昔情彌敦。——吳筠藹藹賢哲事，依依離別言。——強蒙嶇嶔橫道周，迢遞連山根。——範縉餘烈曖林野，眾芳揖蘭蓀。——王純德暉映巖足，勝賞延高原。——魏理遠水明匹練，因晴見吳門。——王修甫陪遊追盛美，揆德欣討論。——顏峴器有成形用，功資造化元。——左輔元流霞方泔淡，別鶴遽翩翻。——劉茂舊規傾逸賞，新興麗初暾。——顏渾醉後接z5倒，歸時騶騎喧。——楊德元遲迴向遺跡，離別益傷魂。——韋介覽事古興屬，送人歸思繁。——皎然懷賢久徂謝，贈遠空攀援。——崔弘八座欽懿躅，高名播幹抻。——史仲宣松深引閒步，葛弱供險捫。——陸羽花氣酒中馥，雲華衣上屯。——權器森沈列湖樹，牢落望效園。——陸士修白日半巖岫，清風滿丘樊。——裴幼清旌麾間翠幄，簫鼓來朱轓。——柳淡閑路躡雲影，清心澄水源。——釋塵外萍連浦中嶼，竹繞山下村。——顏顓景落全溪暗，煙凝半嶺昏。——顏須去日往如複，換年涼代溫。——顏頊登臨繼風騷，義激舊府恩。——李崿
水堂送諸文士戲贈潘丞聯句
作者：顏真卿（唐）

居人未可散，上客須留著。莫唱阿嚲回，應雲夜半樂。——顏真卿詩教刻燭賦，酒任連盤酌。從他白眼看，終戀青山郭。——潘述林棲非姓許，寺住那名約。會異永和年，才同建安作。——陸羽何煩問更漏，但遣催絃索。共說長句能，皆言早歸惡。——權器那知殊出處，還得同笑謔。雅韻雖暫歡，禪心肯拋卻。——皎然一宿同高會，幾人歸下若。簾開北陸風，燭焯南枝鵲。——李崿文場苦叨竊，釣渚甘漂泊。弱質幸見容，菲才誠重諾。——潘述
與耿湋水亭詠風聯句
作者：顏真卿（唐）

清風何處起，拂檻複縈洲。——裴幼清回入飄華幕，輕來疊晚流。——楊憑桃竹今已展，羽翣且從收。——楊凝經竹吹彌切，過松韻更幽。——左輔元直散青蘋末，偏隨白浪頭。——陸士修山山催雨過，浦浦發行舟。——權器動樹蟬爭噪，開簾客罷愁。——陸羽度弦方解慍，臨水已迎秋。——顏真卿涼為開襟至，清因作頌留。——皎然週迴隨遠夢，騷屑滿離憂。——耿湋豈獨銷繁暑，偏能入迥樓。——喬王風今若此，誰不荷明休。——陸涓
又溪館聽蟬聯句
作者：顏真卿（唐）

高樹多涼吹，疏蟬足斷聲。——楊憑已催居客感，更使別人驚。——楊凝晚夏猶知急，新秋別有情。——權器危湍和不似，細管學難成。——陸羽當斅附金重，無貪曜火明。——顏真卿青松四面落，白髮一重生。——耿湋向夕音彌厲，迎風翼更輕。——喬單嘶出迥樹，餘響思空城。——裴幼清嘒唳松間坐，蕭寥竹裡行。——伯成如何長飲露，高潔未能名。——皎然
送耿湋拾遺聯句
作者：顏真卿（唐）

堯舜逢明主，嚴徐得侍臣。分行接三事，高興柏梁新。——顏真卿楚國千山道，秦城萬里人。鏡中看齒發，河上有煙塵。——耿湋望闕飛青翰，朝天憶紫宸。喜來歡宴洽，愁去詠歌頻。——顏真卿顧盼情非一，睽攜處亦頻。吳興賢太守，臨水最殷勤。——耿湋
五言月夜啜茶聯句
作者：顏真卿（唐）

泛花邀坐客，代飲引情言。——陸士修醒酒宜華席，留僧想獨園。——張薦不須攀月桂，何假樹庭萱。——李崿禦史秋風勁，尚書北斗尊。——崔萬流華淨肌骨，疏瀹滌心原。——顏真卿不似春醪醉，何辭綠菽繁。——皎然素瓷傳靜夜，芳氣清閒軒。——陸士修
五言夜宴詠燈聯句
作者：顏真卿（唐）

桂酒牽詩興，蘭釭照客情。——陸士修詎慚珠乘朗，不讓月輪明。——張薦破暗光初白，浮雲色轉清。——顏真卿帶花疑在樹，比燎欲分庭。——皎然顧己慚微照，開簾識近汀。——袁高
三言喜皇甫曾侍禦見過南樓玩月
作者：顏真卿（唐）

喜嘉客，闢前軒。天月淨，水雲昏。——顏真卿雁聲苦，蟾影寒。聞裛浥，滴檀欒。——陸羽歡宴處，江湖間。——皇甫曾卷翠幕，吟嘉句。恨清光，留不住。——李崿高駕動，清角催。惜歸去，重裴回。——皎然露欲晞，客將醉。猶宛轉，照深意。——陸士修
七言重聯句
作者：顏真卿（唐）

頃持憲簡推高步，獨佔詩流橫素波。——顏真卿不是中情深惠好，誰能千里遠經過。——顏真卿詩書宛似陪康樂，少長還同宴永和。——皇甫曾夜酌此時看碾玉，晨趨幾日重鳴珂。——皇甫曾萬井更深空寂寞，千方霧起隱嵯峨。——李崿熒熒遠火分漁浦，歷歷寒枝露鳥窠。——李崿漢朝舊學君公隱，魯國今從弟子科。——陸羽只自傾心慚煦濡，何曾將口恨蹉跎。——陸羽獨賞謝吟山照耀，共知殷歎樹婆娑。——皎然華轂苦嫌雲路隔，衲衣長向雪峰何。——皎然
五言送李侍禦聯句
作者：顏真卿（唐）

吾友駐行輪，遲遲惜上春。——顏真卿東西出餞路，惆悵獨歸人。——皎然歡會期他日。驅馳恨此身。——張薦須知貢公望，從此願相因。——李崿
五言玩初月重遊聯句
作者：顏真卿（唐）

春溪與岸平，初月出溪明。——張薦璧彩寒仍潔，金波夜轉清。——李崿孤光遠近滿，練色往來輕。——顏真卿望望隨蘭棹，依依出柳城。——皎然
五言重送橫飛聯句
作者：顏真卿（唐）

春田草未齊，春水滿長溪。——李崿出餞風初暖，攀光日漸西。——顏真卿歸期江上遠，別思月中迷。——皎然
五言夜集聯句
作者：顏真卿（唐）

寒花護月色，墜葉佔風音。——皎然茲夕無塵慮，高雲共片心。——顏真卿
三言擬五雜組聯句
作者：顏真卿（唐）

五雜組，盤上菹。往復還，頭懶梳。不得已，罾裡魚。——李崿五雜組，郊外蕪。往復還，櫪上駒。不得已，穀中愚。——殷佐明五雜組，繡與錦。往復還，興又寢。不得已，病伏枕。——顏真卿五雜組，酒與肉。往復還，東籬菊。不得已，醉便宿。——袁高五雜組，闤闠間。往復還，門上關。不得已，鬢毛斑。——陸士修五雜組，繡紋線。往復還，春來燕。不得已，入徵戰。——蔣志
三言重擬五雜組聯句
作者：顏真卿（唐）

五雜組，四豪客。往復還，阡與陌。不得已，長沙謫。——張薦五雜組，五辛盤。往復還，馬上鞍。不得已，左降官。——李崿五雜組，甘鹹醋。往復還，烏與兔。不得已，韶光度。——顏真卿五雜組，五色絲。往復還，迴文詩。不得已，失喜期。——皎然
七言大言聯句
作者：顏真卿（唐）

高歌閬風步瀛洲，——皎然燂鵬爚鯤餐未休。——顏真卿四方上下無外頭，——李崿一啜頓涸滄溟流。——張薦
七言小言聯句
作者：顏真卿（唐）

長路迢遙吞吐絲。——顏真卿蟭螟蚊睫察難知。——皎然
七言樂語聯句
作者：顏真卿（唐）

苦河既濟真僧喜，——李崿新知滿座笑相視。——顏真卿戍客歸來見妻子，——皎然學生放假偷向市。——張薦
七言嚵語聯句
作者：顏真卿（唐）

拈z2舐指不知休，——李崿欲炙侍立涎交流。——顏真卿過屠大嚼肯知羞，——皎然食店門外強淹留。——張薦
七言滑語聯句
作者：顏真卿（唐）

雨裡下山蹋榆皮，——顏真卿莓苔石橋步難移。——皎然蕪荑醬醋吃煮葵，——劉全白縫靴蠟線油塗錐。——李崿急逢龍背須且騎。——李益
七言醉語聯句
作者：顏真卿（唐）

逢糟遇曲便酩酊，——劉全白覆車墜馬皆不醒。——顏真卿倒著接z5發垂領，——皎然狂心亂語無人並。——陸羽
雜曲歌辭：遼東行
作者：王建（唐）

遼東萬裡遼水曲，古戍無城複無屋。黃雲蓋地雪作山，年年郡縣送徵人，將與遼東作丘阪。寧為草木鄉中生，
雜曲歌辭：渡遼水
作者：王建（唐）

渡遼水，此去鹹陽五千裡。來時父母知隔生，身在應無回渡日，駐馬相看遼水傍。
雜曲歌辭：昔昔鹽：垂柳覆金堤
作者：趙嘏（唐）

新年垂柳色，嫋嫋對空閨。不畏芳菲好，自緣離別啼。因風飄玉戶，向日映金堤。驛使何時度，還將贈隴西。
雜曲歌辭：昔昔鹽：蘼蕪葉複齊
作者：趙嘏（唐）

提筐紅葉下，度日採蘼蕪。掬翠香盈袖，看花憶故夫。葉齊誰複見，風暖恨偏孤。一被春光累，容顏與昔殊。
雜曲歌辭：昔昔鹽：水溢芙蓉沼
作者：趙嘏（唐）

淥沼春光後，青青草色濃。綺羅驚翡翠，暗粉妒芙蓉。雲遍窗前見，荷翻鏡裡逢。將心託流水，終日渺無從。
雜曲歌辭：昔昔鹽：花飛桃李蹊
作者：趙嘏（唐）

遠期難可託，桃李自依依。花徑無容跡，戎裘未下機。隨風開又落，度日掃還飛。欲折枝枝贈，那知歸不歸。
雜曲歌辭：昔昔鹽：採桑秦氏女
作者：趙嘏（唐）

南陌採桑出，誰知妾姓秦。獨憐傾國貌，不負早鶯春。珠履蕩花濕，龍鉤折桂新。使君那駐馬，自有侍中人。
雜曲歌辭：昔昔鹽：織錦竇家妻
作者：趙嘏（唐）

當年誰不羨，分作竇家妻。錦字行行苦，羅帷日日啼。豈知登隴遠，只恨下機迷。直候陽關使，殷勤寄海西。
雜曲歌辭：昔昔鹽：關山別蕩子
作者：趙嘏（唐）

那堪聞蕩子，迢遞涉關山。腸為馬嘶斷，衣從淚滴斑。愁看塞上路，詎惜鏡中顏。儻見徵西雁，應傳一字還。
雜曲歌辭：昔昔鹽：風月守空閨
作者：趙嘏（唐）

良人猶遠戍，耿耿夜閨空。繡戶流宵月，羅帷坐曉風。魂飛沙帳北，腸斷玉關中。尚自無訊息，錦衾那得同。
雜曲歌辭：昔昔鹽：恆斂千金笑
作者：趙嘏（唐）

玉顏恆自斂，羞出鏡臺前。早惑陽城客，今悲華錦筵。從軍人更遠，投喜鵲空傳。夫婿交河北，迢迢路幾千。
雜曲歌辭：昔昔鹽：長垂雙玉啼
作者：趙嘏（唐）

雙雙紅淚墮，度日暗中啼。雁出居延北，人猶遼海西。向燈垂玉枕，對月灑金閨。不惜羅衣濕，惟愁歸意迷。
雜曲歌辭：昔昔鹽：蟠龍隨鏡隱
作者：趙嘏（唐）

鸞鏡無由照，蛾眉豈忍看。不知愁發換，空見隱龍蟠。那愜紅顏改，偏傷白日殘。今朝窺玉匣，雙淚落闌幹。
雜曲歌辭：昔昔鹽：彩鳳逐帷低
作者：趙嘏（唐）

巧繡雙飛鳳，朝朝伴下帷。春花那見照，暮色已頻欺。欲卷思君處，將啼裛淚時。何年征戍客，傳語報佳期。
雜曲歌辭：昔昔鹽：驚魂同夜鵲
作者：趙嘏（唐）

萬裡無人見，眾情難與論。思君常入夢，同鵲屢驚魂。孤寢紅羅帳，雙啼玉箸痕。妾心甘自保，豈複暫忘恩。
雜曲歌辭：昔昔鹽：倦寢聽晨雞
作者：趙嘏（唐）

去去邊城騎，愁眠掩夜閨。披衣窺落月，拭淚待鳴雞。不憤連年別，那堪長夜啼。功成應自恨，早晚發遼西。
雜曲歌辭：昔昔鹽：暗牖懸蛛網
作者：趙嘏（唐）

暗中蛛網織，曆亂綺窗前。萬裡終無信，一條徒自懸。分從珠露滴，愁見隙風牽。妾意何聊賴，看看劇斷弦。
雜曲歌辭：昔昔鹽：空梁落燕泥
作者：趙嘏（唐）

春至今朝燕，花時伴獨啼。飛斜珠箔隔，語近畫梁低。帷卷閑窺戶，床空暗落泥。誰能長對此，雙去複雙棲。
雜曲歌辭：昔昔鹽：前年過代北
作者：趙嘏（唐）

代北幾千里，前年又複經。燕山雲自合，胡塞草應青。鐵馬喧鼙鼓，蛾眉怨錦屏。不知羌笛曲，掩淚若為聽。
雜曲歌辭：昔昔鹽：今歲往遼西
作者：趙嘏（唐）

萬裡飛書至，聞君已渡遼。只諳新別苦，忘卻舊時嬌。烽戍年將老，紅顏日向凋。胡沙兼漢苑，相望幾迢迢。
雜曲歌辭：昔昔鹽：一去無還意
作者：趙嘏（唐）

良人徵絕域，一去不言還。百戰攻胡虜，三冬阻玉關。蕭蕭邊馬思，獵獵戍旗閑。獨把千重恨，連年未解顏。
雜曲歌辭：昔昔鹽：那能惜馬蹄
作者：趙嘏（唐）

雲中路杳杳，江畔草萋萋。妾久垂珠淚，君何惜馬蹄。邊風悲曉角，營月怨春鼙。未道休徵戰，愁眉又複低。
雜曲歌辭：水調歌第一
作者：不詳（唐）

平沙落日大荒西，隴上明星高複低。孤山幾處看烽火，壯士連營候鼓鼙。
雜曲歌辭：水調歌第二
作者：不詳（唐）

猛將關西意氣多，能騎駿馬弄雕戈。金鞍寶鉸精神出，笛倚新翻水調歌。
雜曲歌辭：水調歌第三
作者：不詳（唐）

王孫別上綠珠輪，不羨名公樂此身。戶外碧潭春洗馬，樓前紅燭夜迎人。
雜曲歌辭：水調歌第四
作者：不詳（唐）

隴頭一段氣長秋，舉目蕭條總是愁。只為徵人多下淚，年年添作斷腸流。
雜曲歌辭：水調歌第五
作者：不詳（唐）

雙帶仍分影，同心巧結香。不應須換彩，意欲媚濃妝。
雜曲歌辭：入破第一
作者：不詳（唐）

細草河邊一雁飛，黃龍關裡掛戎衣。為受明王恩寵甚，從事經年不復歸。
雜曲歌辭：入破第二
作者：不詳（唐）

錦城絲管日紛紛，半入江風半入雲。此曲只應天上去，人間能得幾回聞。
雜曲歌辭：入破第三
作者：不詳（唐）

昨夜遙歡出建章，今朝綴賞度昭陽。傳聲莫閉黃金屋，為報先開白玉堂。
雜曲歌辭：入破第四
作者：不詳（唐）

日晚笳聲咽戍樓，隴雲漫漫水東流。行人萬裡向西去，滿目關山空恨愁。
雜曲歌辭：入破第五
作者：不詳（唐）

千年一遇聖明朝，願對君王舞細腰。乍可當熊任生死，誰能伴鳳上雲霄。
雜曲歌辭：第六徹
作者：不詳（唐）

閨燭無人影，羅屏有夢魂。近來音耗絕，終日望君門。
雜曲歌辭：水調
作者：吳融（唐）

鑿河千里走黃沙，浮殿西來動日華。可道新聲是亡國，且貪惆悵後庭花。
雜曲歌辭：堂堂
作者：李義府（唐）

鏤月成歌扇，裁雲作舞衣。自憐迴雪影，好取洛川歸。懶正鴛鴦被，羞褰玳瑁床。春風別有意，密處也尋香。
雜曲歌辭：堂堂
作者：李義府（唐）

堂堂複堂堂，紅脫梅灰香。十年粉蠹生畫梁，華清源中iJ石湯，裴回百鳳隨君王。
雜曲歌辭：涼州歌第一
作者：不詳（唐）

漢家宮裡柳如絲，上苑桃花連碧池。聖壽已傳千歲酒，天文更賞百僚詩。
雜曲歌辭：涼州歌第二
作者：不詳（唐）

朔風吹葉雁門秋，萬裡煙塵昏戍樓。徵馬長思青海北，胡笳夜聽隴山頭。
雜曲歌辭：涼州歌第三
作者：不詳（唐）

開篋淚沾襦，見君前日書。夜臺空寂寞，猶見紫雲車。
雜曲歌辭：排遍第一
作者：不詳（唐）

三秋陌上早霜飛，羽獵平田淺草齊。錦背蒼鷹初出按，五花驄馬喂來肥。
雜曲歌辭：排遍第二
作者：不詳（唐）

鴛鴦殿裡笙歌起，翡翠樓前出舞人。喚上紫微三五夕，聖明方壽一千春。
雜曲歌辭：涼州詞
作者：耿湋（唐）

國使翩翩隨旆旌，隴西岐路足荒城。氈裘牧馬胡雛小，日暮蕃歌三兩聲。
雜曲歌辭：涼州詞
作者：張籍（唐）

邊城暮雨雁飛低，蘆筍初生漸欲齊。無數鈴聲遙過磧，應馱白練到安西。古鎮城門白磧開，胡兵往往傍沙堆。巡邊使客行應早，每待平安火到來。鳳林關裡水東流，白草黃榆六十秋。邊將皆承主恩澤，無人解道取涼州。
雜曲歌辭：涼州詞
作者：薛逢（唐）

昨夜蕃兵報國仇，沙州都護破涼州。黃河九曲今歸漢，塞外縱橫戰血流。
雜曲歌辭：太和第一
作者：不詳（唐）

國門卿相舊山莊，聖主移來宴綠芳。簾外輾為車馬路，花間踏出舞人場。
雜曲歌辭：太和第二
作者：不詳（唐）

國鳥尚含天樂轉，寒風猶帶禦衣香。為報碧潭明月夜，會須留賞待君王。
雜曲歌辭：太和第三
作者：不詳（唐）

庭前鵲繞相思樹，井上鶯歌爭刺桐。含情少婦悲春草，多是良人學轉蓬。
雜曲歌辭：太和第四
作者：不詳（唐）

塞北江南共一家，何須淚落怨黃沙。春酒半酣千日醉，庭前還有落梅花。
雜曲歌辭：太和第五徹
作者：不詳（唐）

我皇膺運太平年，四海朝宗會百川。自古幾多明聖主，不如今帝勝堯天。
雜曲歌辭：伊川歌第一
作者：不詳（唐）

秋風明月獨離居，蕩子從戎十載餘。徵人去日殷勤屬，歸雁來時數寄書。
雜曲歌辭：伊川歌第二
作者：不詳（唐）

彤闈曉闢萬鞍回，玉輅春遊薄晚開。渭北清光搖草樹，州南嘉景入樓臺。
雜曲歌辭：伊川歌第三
作者：不詳（唐）

聞道黃花戍，頻年不解兵。可憐閨裡月，偏照漢家營。
雜曲歌辭：伊川歌第四
作者：不詳（唐）

千里東歸客，無心憶舊遊。掛帆遊白水，高枕到青州。
雜曲歌辭：伊川歌第五
作者：不詳（唐）

桂殿江烏對，雕屏海燕重。只應多釀酒，醉罷樂高鐘。
雜曲歌辭：入破第一
作者：不詳（唐）

千門今夜曉初晴，萬裡天河徹帝京。璨璨繁星駕秋色，稜稜霜氣韻鐘聲。
雜曲歌辭：入破第二
作者：不詳（唐）

長安二月柳依依，西出流沙路漸微。閼氏山上春光少，相府庭邊驛使稀。
雜曲歌辭：入破第三
作者：不詳（唐）

三秋大漠冷溪山，八月嚴霜變草顏。卷旆風行宵渡磧，銜枚電掃曉應還。
雜曲歌辭：入破第四
作者：不詳（唐）

行樂三陽早，芳菲二月春。閨中紅粉態，陌上看花人。
雜曲歌辭：入破第五
作者：不詳（唐）

君住孤山下，煙深夜徑長。轅門渡綠水，遊苑繞垂楊。
雜曲歌辭：陸州歌第一
作者：不詳（唐）

分野中峰變，陰晴眾壑殊。欲投人處宿，隔浦問樵夫。
雜曲歌辭：陸州歌第二
作者：不詳（唐）

共得煙霞徑，東歸山水遊。蕭蕭望林夜，寂寂坐中秋。
雜曲歌辭：陸州歌第三
作者：不詳（唐）

香氣傳空滿，妝花映薄紅。歌聲天仗外，舞態禦樓中。
雜曲歌辭：排遍第一
作者：不詳（唐）

樹發花如錦，鶯啼柳若絲。更逢歡宴地，愁見別離時。
雜曲歌辭：排遍第二
作者：不詳（唐）

明月照秋葉，西風響夜砧。強言徒自亂，往事不堪尋。
雜曲歌辭：排遍第三
作者：不詳（唐）

坐對銀釭曉，停留玉箸痕。君門常不見，無處謝前恩。
雜曲歌辭：排遍第四
作者：不詳（唐）

曙月當窗滿，徵人出塞遙。畫樓終日閉，清管為誰調。